Diari Oficial de la Generalitat Valenciana


Sumari del DOGV 4049, del 24-07-2001 (2001/6621)

Resolució de 27 de juny de 2001, de Ferrocarrils de la Generalitat Valenciana (FGV), per la qual es declara la innecessarietat d'un immoble.
--------------------------------------------------------------------------------------------------------------------------------------------

### Dades del document

Número de DOGV
:   4049

Data del DOGV
:   24-07-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6621


Organisme emissor
:   Ferrocarrils de la Generalitat Valenciana

Tipus de document
:   Anunci

Resolució de 27 de juny de 2001, de Ferrocarrils de la Generalitat Valenciana (FGV), per la qual es declara la innecessarietat d'un immoble. [2001/M6621]
  
El Consell d'Administració de FGV, fent ús de les facultats que li confereix el vigent estatut, aprovat per Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que a continuació es descriu:
  
Parcel·la de 100 m² de superfície, situada en el PK 3,290 de la línia 3 de FGV, fc. Rafelbunyol-Mislata Almassil, marge esquerre, al terme municipal de Museros.
  
Descripció de la parcel·la: terrenys amb una superfície de 100 m² de forma irregular, situats davant del PK 3,290 de la línia 3 de FGV Rafelbunyol-Mislata Almassil, marge esquerre. Formen part dels terrenys de l'estació de Museros (antic moll), adscrita al servici ferroviari prestat per aquesta entitat. Limita al nord, amb terrenys de la unitat d'execució número 6, enmig el carrer de l'Emperador de Museros; al sud, amb els terrenys propietat de l'empresa Mitsubishi; a l'est, amb el carrer de l'Emperador de Museros, i a l'oest, amb terrenys propietat de FGV de l'estació de Museros del fc. de la línia 3 Rafelbunyol-Mislata Almassil.
  
La parcel·la descrita està afectada pel programa d'actuació integrada per a la gestió directa de la unitat d'execució núm. 5 del sòl urbà industrial de Museros, inclosa en el projecte de reparcel·lació com a tram final del carrer de l'Emperador de Museros.
  
Els mencionats terrenys van ser adquirits en virtut d'expropiació forçosa realitzada per la Companyia de Ferrocarrils i Tramvies de València als antics propietaris, i van ser transferits a FGV el 13 de juny de 1986 (Reial Decret 1.496/1986).
  
?/-
  
?/-
  
El temps transcorregut des de l'adquisició d'aquest immoble, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59.4 de la Llei de 26 de novembre de 1992, de Règim Jurídic de les Administracions Públiques i del Procediment Administratiu Comú.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu Reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitarr el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46034), acompanyada de la documentació que acredite fefaentment l'expropiació origen del dret reversional, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes comptat a partir del dia de la publicació.